25 SENA SAĊERDOZJU Ftit ġimgħat i ilu, il- Kappillan Dun Ġużepp Farrugia, qalli: 'Dun Joe, inti f'din is- sena tal-ġublew saċerdotali tiegħek, ma tagħmel xejn fil-Festa ta' S. Gużepp7 U anki nixtieqek li tikteb artiklu żgħir għall-ħarġa speċjali tal-programm tal-Festa. ''Im- bagħad nara'', għidtlu. Għadda xi żmien u reġa' nsista miegħi. ''Ara'', għidtlu, ''jekk trid immexxi t Translazzjoni u ċ-Ċelebrazzjoni Ewkaristika, u nqaddes lejlet il-Festa, is-Sibt, 11 ta' Lulju. U għall-artiklu, kollox sew.'' U l-Kappillan aċċetta. Bdejt naħseb ftit u bdejt infittex xi materjal għal dan l-artiklu. Malajr bdejt niftakar f'dak kollu li ġara f'dawk il-ġranet. Bdejt inqalleb bil-mod u nifli sewwa l-album tar- ritratti li kien ħadli l-ħabib tiegħi s-Sur Gino Theuma f'dawk l- l-okkażjonijiet. Meta qed nagħmel dan, ftakart fiz-ziju tiegħi illum mejjet, is-Sur George Pisani, li b'tant paċen- zja u arti rranġali dan l-album. Barra dan smajt ukoll ir- recording ta' l-Ewwel Qud- diesa Solenni tiegħi, li kien ħadli s-Sur Salvu Micallef. B'hekk kelli materjal biżżejjed x'ser nikteb, għad li għal darb'oħra għaddejt u ntlift f'memorji tant sbieħ. Kemm l-album, li matul is-snin komplejt inżid bir-ritratti, kif ukoll ir-recording, huma żewġ affarijiet mill-akbar egħżież li għandi. Żewġ dati memorabbli Fl-1962 kien hemm żewġ dati li ma ninsiehom qatt f'ħajti, Fis-7 ta' April, jiena u xi 29 oħra sħabi, ġejna ordnati saċerdoti mill-mibki Arċisqof Emeritus Mons. Mikiel Gonzi, wieħed mill-akbar benefatturi tal-parroċċa tagħna. Din l-Ordinazzjoni saret fil- Konkatidral ta' San Ġwann, il-Belt. Id-data l-orħa li ma ninsiex hija l-15 ta' Lulju. Dak in-nhar, Ħadd fuq il-Festa ta' San Ġużepp, għamilt l-Ewwel Quddiesa Solenni tiegħi fil-Knisja Parrokkjali ta' San Ġużepp, il-Kalkara. Il-Knisja mżejn bħalma tkun għall-festa, kienet mimlija bin-nies; qraba u ħbieb mhux biss mill-Kalkara imma wkoll minn diversi naħat ta' Malta. Fost l-oħrajn kelli madwari lill-ommi Adelina u l-Kappillan ta' dak iż-żmien Dun Alwiġ Debono, illum it-tnejn meżjin. Missieri kien ilu mejjet xi tmintax-il sena. Kien hemm madwari fuq l-altar il-kuġin tiegħi Patri Stephen Forte O.P., Dun Salv Mallia u Dun Spir Tabone, ilkoll mimlijin bil-għomor. imma ż-żewġ parriniet li kelli huma me- jtin ukoll: Mons. Dun Salv Gauci u l-Imħallef Censu Scerri, Kiex xieraq li f'din l-okkażjoni jagħmel il-priedka wieħed li kien jafni sewwa u li ħadli ħsieb il-vokazzjoni saċerdotali tiegħi wara li din nibtet fija fi ħdan il-familja tiegħi. Dan kien Mons. Carmelo Xuereb, illum Vigarju Ġenerali ta' l-Arċidjoċesi u kien għamel 16-il sena bħala Kappillan tal-Kalkara. Il-mużika, il-kantanti, il-kor tat-tfal u l-orkestra, kienu taħt it-tmexxija tas-Surmast Lorenzo Galea, Alla jaħfirlu. Kull min kien preżenti tgħaxxaq bil-kant u bil-mużika. Ma hemmx għalfejn ngħidu li ma kienetx nieqsa l-antifona sabiħa u maestuża tal- mibki Mro. Lorenzo Gonzi, ''Joseph Fili David'', waqt il-bews ta' idejn is-saċerdot. Dak in-nhar kien jaħbat it-tielet Ħadd tax-xahar, konna rigħidulha ''it-Terza''. U għalhekk wara l-quddiesa mexxejt ukoll il-Purċissjoni Ewkaristika madwar il-knisja u tajt il-Barka Sagramentali. Wara li spiċċa kollox, dawk preżenti marru fis-sala ż-żgħira taċ-Ċentru Parrokkjali ħdejn il-knisja għal riċeviment, li ħa ħsieb ilesti s-Sur Salvino Borda flimkien ma' xi ħbieb tiegħu li kienu jaħdmu miegħu fin-Navv. Qishom ħolma Dak kien fil-qosor dak li ġara dak in-nhar ta' l-Ewwel Quddiesa Solenni tiegħi. Minn dak in-nhar sal-lum għaddew ħamsa u għoxrin sena. Kif għaddew, ma nafx. Qishom Ħolmal Imma fil-fatt kienu realtà. Meta dan l-aħħar ħabib tiegħi staqsieni: ''Kieku kellek terġa' titwieled mill-ġdid, kont terġa' ssir qassis7', jiena weġibtu mingħajr tlaqlieq: 'IVA'T. Għaliex2 Għax meta l-Mulej Ġesu jagħti vokazzjoni saċerdotali lil xi żagħżugħ, sinjal li l-Imgħallem Divin irid xi Ħaġa minnu u jrid jagħmel il-ġid bih fost l-erwieħ. Il-Mulej isejħilna biex insiru saċerdoti mingħajr ebda mertu tagħna, anzi bid-difetti kollha tagħna, għax aħna bnedmin ukoll. L-importanti huwa li l-individwu bħall-Madonna jwieġeb 'Iva''. Imbagħad Kristu l-Mulej jaħdem hu b'dan l-istrument, is-saċerdot. Fl-Ordinazzjoni Saċerdotali tiegħi, 25 sena ilu, hekk tlabt lill-Mulej: ''Mulej Ġesu, oqtolni bix-xogħol fost l-erwieħ.'' U Kristu s-Saċerdot Etern sema' t-talba tiegħi u hekk għamel. Meta nħares lura lejn dawn il-25 sena ta' saċerdozju, nara li f'ħajti ma għandiex żmien biżżejjed biex inrodd ħajr lil Alla ta' dak kollu li għamel miegħi. U biex nimtela' bil-kuraġġ, nitlob mal-Madonna: ''Ruħi tfaħħar 'l Mulej,' u mal-maħbub Dun Ġorġ Preca: ''Grazzi, Sinjur Alla; aħfirli, Sinjur Alla. ' Nirringrazzja 'l Alla talli tani familja li fiha nibtet il-vokazzjoni saċerdotali tiegħi: il- ġenituri tiegħi żgur, ma xtaqux ħaġa aħjar għaliaj; għall-qraba, kuġini, bosta ħbieb u benefatturi li Ikoll taw is-sehem tagħhom biex jien nilħaq l-ideal tiegħi. Ngħid grazzi 'l Alla għall-ambjent li tani, il-parroċċa tal-Kalkara, li fih twelidt, trabbejt u għext u anki ħdimt; għall-eżempji sbieħ u nkoraġġanti li tawni s-saċerdoti tal-parroċċa; għall- għaqdiet reliġjużi li fihom kont membru attiv u li komplew igħinuni fil-formazzjoni tiegħi għas-saċerdozju. Inrodd ħajr lil Alla talli. f'dawn is-snin laqqgħani ma' diversi persuni ta' kull età u kundizzjoni: tfal, żgħażagħ, morda, irġiel u nisa, xi wħud minnhom diġa' marru fi ħdan il-Mulej waqt li oħrajn għadhom ħajjin. Lil dawn kollha Iħaqthom permezz tal- ħidma pastorali, tal-kitba, tax-xandir u tat-televiżjoni. Kollha għamluli xi ġid waqt li jiena kont qed ngħinhom spiritwalment. Għax is-saċerdot mhux biss jagħti dan il-ġid mill-erwieħ, imma jieħdu mingħandhom ukoll. Ta' dan kollu, Mulej, inroddlok ħajr. Nhar is-Sibt, 11 ta' Lulju, Lejlet il-Festa Titulari ta' San Ġużepp hekk ser nagħmel: nirringrazzja 'l Alla. Fil-Quddiesa ser nirringrazzjaH tal-vokazzjoni saċerdotali li tani; tal-ġid immens li għamel miegħi; tal-ħidma pastorali li fetaħ quddiemi. Ser nirringraz- zjaH għal dawk kollha li ltqajt magħhom; għat-tbatijiet u s-sofferenzi li ħassejt; għall- mejtin kollha. U dan it-talb ser inħallih l-Omm tiegħi il-Verġni Mbierka u l-qaddis patrun tiegħi SAN ĠUŻEPP. U lilhom nitlobhom biex iwassluh għand Kristu l-Mulej. Grazzi ta' dan kollu, Mulej. Fl-istess quddiesa ser nitlob:ukoll biex fis-snin li ġejjin jiena nibqa' nkun strument tajjeb f'idejn Kristu s-Saċerdot Etern għall-ġid fost l-erwieħ biex inħobbuh dejjem